
Z A P I S N I K
5. sjednice Vijeća Mjesnog odbora Trnava
održane 14. listopada 2021. 
u sjedištu Mjesnog odbora, Resnički put 1A
s početkom u 19,00 sati

NAZOČNI ČLANOVI VIJEĆA: Ivan Vrgoč, Kristijan Iličić, Zvonimir Božić, Stipo Davidović, Marina Marunić, Damir Perica, Saša Sumajstorčić, Nikola Vratarić i Silvana Vučković.
OSTALI NAZOČNI: g. Ivan Totić, član Vijeća Gradske četvrti Donja Dubrava
Predsjedava Ivan Vrgoč, predsjednik Vijeća

Zapisnik vodi Ivana Berger, viši stručni referent u Gradskom uredu za mjesnu samoupravu, Sektor za rad mjesne samouprave, Odjel za rad tijela mjesne samouprave, Područni odsjek Donja Dubrava

Predsjednik konstatira da je nazočno 9 od ukupno 9 članova Vijeća, što znači da Vijeće može pravovaljano odlučivati, te otvara 5. sjednicu Vijeća Mjesnog odbora.

Bez rasprave, jednoglasno Vijeće prihvaća tekst zapisnika 4. sjednice Vijeća, održane 10. rujna 2021., 


Na prijedlog predsjednika Vijeće jednoglasno utvrđuje

D N E V N I   R E D

1. Izmjena Financijskog Plana Mjesnog Odbora Trnava za 2021. godinu – donošenje zaključka, 
2. Utvrđivanje prijedloga prioriteta izgradnje komunalne infrastrukture u MO Trnava za Plan komunalnih aktivnosti Gradske četvrti Donja Dubrava za 2022. godinu – donošenje zaključka,
3. Prijedlog postave prometnih znakova B36 „zabrana zaustavljanja i parkiranja“ na lokaciji Resnički put 1A u zoni Parka Tomislava Ivčića – donošenje zaključka,

4. Zahtjev stranke gđe. Monike Žoljom Šore za postavljanje prometnog zrcala  na lokaciji križanja Senjske ulice sa istočne strane i Malinske -donošenje zaključka,
5. Aktualna komunalna problematika,
6. Pitanja, prijedlozi i obavijesti.
Članovi Vijeća primili su pisani materijal elektroničkom poštom e-mailom uz poziv.
Ad 1.  Izmjena Financijskog Plana Mjesnog Odbora Trnava za 2021. godinu – donošenje zaključka, 
U raspravi sudjeluju: Ivan Vrgoč, Kristijan Iličić, Zvonimir Božić, Stipo Davidović, Marina Marunić, Damir Perica, Saša Sumajstorčić, Nikola Vratarić i Silvana Vučković.

Vijeće „jednoglasno“ donosi

ZAKLJUČAK O IZMJENI FINANCIJSKOG PLANA

Mjesnog Odbora Trnava za 2021.

Članak 1.

U financijskom planu Mjesnog odbora Trnava za 2021. , članak 1. mijenja se i glasi:
„PRIHODA:








1.423.775,00 KN
RASHODA:








1.423.775,00 KN“
Članak 2.

Članak 2. mijenja se i glasi:

	„Prihodi i rashodi iz članka 1. Plana su:

	Šifra
	A) PRIHODI
	IZNOS
(u kunama)

	671
	PRIHODI MJESNOG ODBORA UKUPNO
	1.423.775,00

	6711
	PRIHODI ZA FINANCIRANJE RASHODA POSLOVANJA
	1.423.775,00

	

	Šifra
	A) RASHODI
	IZNOS
(u kunama)

	 
	RASHODI MJESNOG ODBORA UKUPNO
	1.423.775,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	1.296.475,00

	 
	ODRŽAVANJE JAVNIH ZELENIH POVRŠINA
	169.691,00

	 
	ODRŽAVANJE NERAZVRSTANIH CESTA
	1.126.784,00

	3291
	NAKNADE ČLANOVIMA VIJEĆA MJESNOG ODBORA
	119.000,00

	3299
	OSTALI NESPOMENUTI RASHODI POSLOVANJA VIJEĆA MJESNOG ODBORA
	8.400,00


Članak 3. 
Ovaj Zaključak će biti objavljen na oglasnoj ploči u sjedištu Mjesnog odbora.
Ad 2. Utvrđivanje prijedloga prioriteta izgradnje komunalne infrastrukture u MO Trnava za Plan komunalnih aktivnosti Gradske četvrti Donja Dubrava za 2022. godinu – donošenje zaključka,
U raspravi sudjeluju: Ivan Vrgoč, Kristijan Iličić, Zvonimir Božić, Stipo Davidović, Marina Marunić, Damir Perica, Saša Sumajstorčić, Nikola Vratarić i Silvana Vučković.

Vijećnik Kristijan Iličić napustio sjednicu u 20.15 sati i vijećnik Stipo Davidović napustio sjednicu  u 20,20 sati.

Druga točka dnevnog reda je započela sa raspravom, te je prekinuta na prijedlog vijećnika i ostavljena za kraj (za zadnju točku), dok se ostale točke dnevnog reda ne obrade. Stoga su vijećnik Kristijan Iličić i vijećnik Stipo Davidović bili na izglasavanju Ad1, Ad3, Ad4, Ad5 i Ad6 točaka.

Vijeće sa 7 glasova „za“ donosi jednoglasno
ZAKLJUČAK

o utvrđivanju prijedloga prioriteta izgradnje komunalne infrastrukture na području MO Trnava za Plan komunalnih aktivnosti 

Gradske četvrti  Donja Dubrava u 2022.g.

Vijeće Mjesnog odbora Trnava utvrđuje prijedloge prioriteta komunalne infrastrukture u MO Trnava za Plan komunalnih aktivnosti  Gradske četvrti Donja Dubrava za 2022.

(Tekst prijedloga prioriteta priložen je ovom Zaključku i njegov je sastavni dio.)

Ad 3. Prijedlog postave prometnih znakova B36 „zabrana zaustavljanja i parkiranja“ na lokaciji Resnički put 1A u zoni Parka Tomislava Ivčića – donošenje zaključka,

U raspravi sudjeluju: Ivan Vrgoč, Kristijan Iličić, Zvonimir Božić, Stipo Davidović, Marina Marunić, Damir Perica, Saša Sumajstorčić, Nikola Vratarić i Silvana Vučković.
Vijeće sa 7 glasova „protiv“, 1 glasom „za“ i 1 glasom „suzdržan“ odbija prijedlog te donosi:

ZAKLJUČAK
o prijedlogu postave prometnih znakova                                                                                             B36 „zabrana zaustavljanja i parkiranja „

1. Razmotren je dopis Gradskog ureda za prostorno uređenje, izgradnju Grada, graditeljstvo, komunalne poslove i promet, KLASA: 340-08/21-002/141; URBROJ: 251-13-41-2/004-21-2 od 9. veljače 2021., kojim se  predlaže  postava prometnih znakova  B36 „zabrana zaustavljanja i parkiranja „ Resnički put 1A, u zoni Parka Tomislava Ivčića.
2. Vijeće odbija dati suglasnost za prijedlog postave prometnih znakova  B36 „zabrana zaustavljanja i parkiranja„ Resnički put 1A, u zoni Parka Tomislava Ivčića.

3. Ovaj zaključak dostavlja se Vijeću Gradske četvrti Donja Dubrava na daljnje postupanje.

Ad 4. Zahtjev stranke gđe. Monike Žoljom Šore za postavljanje prometnog zrcala  na lokaciji križanja Senjeske ulice sa istočne strane i Malinske -donošenje zaključka,
U raspravi sudjeluju: Ivan Vrgoč, Kristijan Iličić, Zvonimir Božić, Stipo Davidović, Marina Marunić, Damir Perica, Saša Sumajstorčić, Nikola Vratarić i Silvana Vučković.
Vijeće „jednoglasno“ donosi

ZAKLJUČAK
o prijedlogu građana za postavljanje prometnog ogledala 

na lokaciji križanje Senjske ulice sa istočne strane i Malinske zbog nepreglednosti prometovanja

1. Vijeće je razmotrilo zahtjev građanke Monike Žoljom Šore za  postavom prometnog ogledala na lokaciji križanje Senjske ulice sa istočne strane i Malinske zbog nepreglednosti prometovanja, Vijeće smatra zahtjev opravdanim, te će ju uvrstiti u prijedlog prioriteta za Plan komunalnih aktivnosti Gradske četvrti Donja Dubrava u 2022. godinu.

2. Ovaj zaključak dostavlja se gospođi Moniki Žoljom Šore na znanje.
Ad 5. Aktualna komunalna problematika,

U raspravi sudjeluju: Ivan Vrgoč, Kristijan Iličić, Zvonimir Božić, Stipo Davidović, Marina Marunić, Damir Perica, Saša Sumajstorčić, Nikola Vratarić i Silvana Vučković.
Vijećnica Marina Marunić predlaže prometnu studiju za cijelo naselje Mjesnog odbora Trnava, te ujedno predlaže da izađu prometni stručnjaci u svezi postavljanja prometnih izbočina. 
Vijeće „jednoglasno“ donosi

ZAKLJUČAK
o aktualnoj komunalnoj problematici za područje MO Trnava i prijedlogu 

izrade prometne studije za područje MO Trnava

1. Vijeće Mjesnog odbora Trnava učestalo dobiva pritužbe građana putem maila i usmeno o problematici nepropisne vožnje kroz naselje, koja ugrožava sigurnost svih sudionika u prometu a naročito djece. Zbog navedenih problema građani traže postavljanja prometnih izbočina te obilježavanje horizontalne i vertikalne signalizacije na sljedećim lokacijama:

· I Trnava kč.br. 79-109; postavljanje prometnih izbočina (crvenih), (Zlatko Hržić)

· Vranička ulica i Valunske ploče; postavljanje prometnih izbočina, (Branko Poje)

· I Trnava kč.br. 2 i 6; postavljanje prometnih izbočina; (Petra Majdanac)

· Rožatska ulica  kod kč.br. 4; postavljanje prometnih izbočina (Romana Mrvčić)

· križanje Poljane i Zelenički put postava prometnog znaka „pravo kretanja vozila“ (Romana Mrvčić)

· Resnički put  kod kč.br. 70; postavljanje prometnih izbočina

· Valunske ploče – Resnički put, iscrtavanje zebre
2. Vijeće predmetne zahtjeve smatra opravdanim, te predlaže sastanak u sjedištu Mjesnog odbora Trnava, Resnički put 1A sa nadležnim djelatnikom Gradskog ureda za prostorno uređenje, izgradnju Grada, graditeljstvo, komunalne poslove i promet, Sektora za promet, kako ne bi došlo do nepotrebnih postavljanja prometnih izbočina na prometnicama s obzirom na poveći broj traženja od strane građana a s obzirom da na pojedinim prometnicama već postoje prometne izbočine.

3. Vijeće predlaže izradu prometne studije za cijelo područje Mjesnog odbora Trnava.
4. Ovaj zaključak dostavlja se Vijeću Gradske četvrti Donja Dubrava na daljnje postupanje.

Ad 6. Pitanja, prijedlozi i obavijesti
Predsjednik Vijeća Ivan Vrgoč obavještava članove o postavljanju prometnih ogledala, postavljanju stupića kako bi došlo do njihove realizacije potrebno ih je uvrstiti u prijedlog prioriteta izgradnje komunalne infrastrukture na području MO Trnava za Plan komunalnih aktivnosti Gradske četvrti  Donja Dubrava u 2022.g.
Također sve zahtjeve zaprimljene od strane stranaka smo uvrstili u gore navedeni prijedlog prioriteta u Ad2 točku.
Vijećnica Marina Marunić predlaže izgradnju osvjetljenja na lokaciji kod Resnički pu kbr. 81 kod ambulante. Na što su se vijećnici složili da to uvrste u prijedlog prioriteta.
Predsjednik Vijeća Ivan Vrgoč predlaže da se HŽ-u uputi dopis za unapređenje rada brklje (automatsko podizanje Čulinec – Trnava), predug tijek čekanja zatvorenosti pruge. Na ovaj prijedlog se nadovezuje i vijećnik Nikola Vratarić, te se ostali vijećnici slažu da se to uvrsti u prijedlog prioriteta u Ad2 točku.
Predsjednik Vijeća Ivan Vrgoč predlaže da Vijeće Gradske četvrti Donja Dubrava  predloži „Zrinjevcu“ u svoje redovito održavanje Park Tomislava Ivčića i I. Trnava kod pruge uz Ulicu Siniše Glavaševića, uređenje zelene površine (košnja, održavanje).

Pitanja članova Vijeća:

	Član Vijeća
	Kratak sadržaj pitanja ili prijedloga

	Silvana Vučković
	Postavlja pitanja u ime građanke gđe. Daniele Hrvat, uklanjanje uspornika na Vukomerečkoj 36 (stanovnici su potpisali postavljanje jednog uspornika, no međutim postavljena su dva). Uspornik je postavljen uz sami šaht te proizvodi vibracije. Stranku zanima u kojoj je to fazi?


Dovršeno u 20.40 sati.
KLASA: 026-02/21-002/1771
URBROJ: 251-06-11-408-21-2
14. listopada 2021.

Zapisnik sastavila: 
Ivana Berger, bacc.admin.publ.






         
Predsjednik










  Vijeća Mjesnog odbora

Ivan Vrgoč

________________

